**OBAVIJEST O PODNOŠENJU ZAMOLBE ZA ISPLATU BOŽIĆNICE UMIROVLJENICIMA**

**Poštovani umirovljenici,**

Sukladno Odluci o isplati prigodnog dara (božićnice) umirovljenicima (Službeni glasnik Općine Ernestinovo, broj 14/18 i 13/19), Općina Ernestinovo Vas i ove godine poziv da podnesete zahtjev za isplatu prigodnog dara, imajući u vidu potrebe naših starijih sugrađana, a sa svrhom kako bismo našim umirovljenicima s najnižim primanjima uljepšali nadolazeće božićne blagdane.

Božićnica se umirovljenicima isplaćuje pod uvjetima:

* da imaju prijavljeno prebivalište na području Općine Ernestinovo
* da su u invalidskoj ili starosnoj mirovini te da im iznos mirovine ne prelazi 2.000,00 kn.
* da imaju navršenih 55 godina života

Zaštitni dodatak ne ulazi u iznos mirovine.

Božićnica se isplaćuje u novcu, u sljedećim iznosima:

* 200,00 kn isplaćuje se umirovljenicima s mirovinama manjom od 1.500,00 kn
* 150,00 kn isplaćuje se umirovljenicima s mirovinama koje iznose 1.500,01 – 2.000,00 kn

Umirovljenicima koji primaju hrvatsku i inozemnu mirovinu odobrava se isplata ako ukupni iznos svih mirovina ne prelazi 2.000,00 kn.

Božićnica će se isplaćivati tijekom prosinca 2021. godine na tekuće račune umirovljenika. Iznimno, umirovljenicima koji nemaju tekuće račune božićnica će se isplatiti u gotovini.

**Umirovljenici koji udovoljavaju uvjetima za ostvarivanje prava na isplatu božićnice, trebaju podnijeti Jedinstvenom upravnom odjelu Općine Ernestinovo zamolbu za isplatu (koju mogu dobiti u prostorijama Općine Ernestinovo) uz koju se prilaže:**

* bankovno izvješće od posljednje mirovine ili odrezak na kojem se vidi iznos mirovine (hrvatske i inozemne)
* broj tekućeg računa (ako ima na bankovnom izvješću, onda ne treba dostavljati)
* kopija važeće osobne iskaznice

**Pozivaju se umirovljenici koji udovoljavaju uvjetima za isplatu božićnice da ispune priloženi obrazac te da ga uz traženu dokumentaciju dostave u Općinu Ernestinovo, najkasnije do 10. prosinca 2021., radnim danom od 7:30 do 14:30 sati. Zahtjev se ne mora dostaviti osobno, ali zahtjev mora biti potpisan od strane umirovljenika.**

**NAPOMENA:**

* Umirovljenici koji su prošle godine (2020.) **podnijeli i ostvarili pravo na božićnicu** ne trebaju ispunjavati zahtjev već samo dostaviti bankovno izvješće od posljednje mirovine ili odrezak na kojem se vidi iznos mirovine (hrvatske i inozemne).

Svim našim sugrađanima želimo sretan i blagoslovljen Božić!

OPĆINA ERNESTINOVO